
	NEPAKARTOJAMA ITALIJA 


	Data: 2011 metų balandžio mėn. 15 – 25 dienomis
	Kaina:  1700 Lt


1 diena. Anksti ryte išvykstate iš Lietuvos. Kelionė per Lenkiją, Čekiją. Vėlai vakare atvykstate į nakvynės vietą. Nakvynė viešbutyje. (1050 km)
2 diena. Pusryčiai. Važiuojate į Vieną. Ekskursija po miesto senamiestį: šv. Stepono katedra ir aikštė, Hofburgo rūmų kompleksas, paminklas Mocartui, Vienos opera, Parlamento rūmai, Rotušė. (ARBA Važiuojate į Gracą. Ekskursija po miestą: Rotušė, arsenalas, Šv.Egidijaus katedra, Pilies kalnas). Važiuojate į Italiją. Nakvynė viešbutyje. (700 km)
3 diena. Pusryčiai. Atvykstate į Veroną (120 km), Romeo ir Džiuljetos miestą. Ekskursija po miestą: istorinis miesto centras, turgaus aikštė, Sinjorijos aikštė, Katedra, Džiuljetos namas, romėnų amfiteatras. Vykstate Gardos ežero link. Sustojate Gardos ežero pusiasalyje įsikūrusiame Sirmionės (50 km) kurorte, kurio pasididžiavimas - žavi viduramžių Rocca Scaligera pilis. Nakvynė viešbutyje.

4 diena. Pusryčiai. Atvykstate į  Florenciją (260 km) – renesanso kultūros lopšį. Ekskursija po miestą : Santa Maria del Flore katedra, Džoto varpinė,krikštykla, Sinjorinos aikštė, miesto simbolis – Vekjo tiltas su auksakalių krautuvėlėmis, Šv. Kryžiaus bažnyčia.Vykstate į Toskanos regioną, San Gimignano miestą, kuris įtrauktas į UNESCO pasaulinį kultūros paveldo sąrašą. (55 km) Trylika jo bokštų iškyla horizonte, kurias pastatė besivaržančios didikų giminės XII – XII a. Atvažiuojate į Sieną (40 km). Tai vienas gražiausių Italijos miestų, apjuostas įspūdingomis gynibinėmis sienomis ir puikiai išsaugojęs viduramžių dvasią. Pavaikščiosite po Del Campo aikštę, aplankysite Duomo katedra, tautos rūmus. Nakvynė viešbutyje.
5 diena. Pusryčiai. Miesto transportu vykstama į Vatikaną (240 km): Šv. Petro aikštė ir bazilika. Romos panorama nuo Šv. Petro bazilikos kupolo. (Popiežiaus audiencija galima tik trečiadienį 11.00. – saleje reikia būti 8.00) Ekskursija po Romą, kurios metu aplankysime Navonos, Venecijos aikštes, Panteoną. Nakvynė viešbutyje. 
6 diena. Pusryčiai. Miesto transportu vykstama į Romą. Ekskursijos tęsinys: Koliziejus, Romėnų forumas, Kapitolijaus kalva, Trajano kolona. Ispanos aikštė, Trevi fontanas. Laisvas laikas. Nakvynė viešbutyje.
7 diena. Pusryčiai. Vysktate į  pirmąjį benediktinų ordino Montekasino (145 km) vienuolyną, kurį Šv. Bernardas pastatė ant antikinio akropolio griuvėsių. Atvykstate į Vezuvijaus papėdėje išsidėsčiusią Pompėją (130 km). Atvykus, ekskursija po antikinį Italijos miestą – muziejų Vezuvijaus papėdėje. Nakvynė viešbutyje.
8 diena. Pusryčiai. (30 km) Laivu plaukiate į Kaprio salą, kuri dar vadinama „Rojaus sodu 
žemėje“. Pažintis su Kapriu: Faralijoni uolos, Augusto sodai ir kt. Laisvas laikas poilsiui prie jūros ar plaukimas aplink salą. Išvykstate Asyžiaus link (450 km).  Nakvynė viešbutyje.
9 diena. Pusryčiai. Atvykstate į Asyžių. Lankote krikščioniškąją šventovę – Šv. Pranciškaus baziliką, žemutinę ir aukštutinę bažnyčias. Važiuojate  į San Mariną (165 km). Ekskursija po vieną iš seniausių miestų – valstybių Europoje:  Šv. Pranciškaus vartai, Šv. Marino katedra, Rokos tvirtovė, Valstybės rūmai, įspūdingos senojo miesto gatvelės. Nakvynė viešbutyje.
10 diena. Pusryčiai. Vykstate į Veneciją (320 km). Ekskursija po „svajonių miestą“ aplankant Šv. Morkaus aikštę, Šv. Morkaus baziliką, Rialto ir „Atodūsių” tiltus, įžymiausias Venecijos bažnyčias. (ARBA Vykstate į Raveną (85 km). Aplankote nuostabų senamiestį su 8 krikščionybės paminklais, įtrauktais į UNESCO Pasaulio paveldo sąrašą. Važiuojate į Padują (190 km) – senąjį universitetinį miestą. Pasivaikščiosite po senamiestį, aplankysite, labiausiai maldininkų lankomą Italijoje šv.Antano bažnyčią ). Važiuojate per Ausriją, Čekiją (800 km). Nakvynė viešbutyje.
11 diena. Pusryčiai. Kelionė per Čekiją, Lenkiją (1050 km). Sugrįžimas į Lietuvą.
5700 km

Į KELIONĖS KAINĄ ĮSKAIČIUOTA: 

Kelionė autobusu.10 nakvynės su pusryčiais viešbutyje.Medicininių išlaidų draudimas kelionės metu. Ekskursinė programa. Kelionės vadovo paslaugos. Kelionės dokumentų sutvarkymas.

PASTABOS: Mokamiems objektams reikia turėti ~150 eurų. Objektų skaičius, lankymo tvarka ir įėjimo bilietų kaina gali kisti. Muziejuose ir kituose mokamuose objektuose kelionės vadovas ekskursijų neveda.

